രാജ്യത്തെ ഫോര്ഡിന്റെ അവസാന കാറും പുറത്തിറങ്ങി രാജ്യത്ത് 25 വര്ഷത്തെ പ്രവര്ത്തനത്തിന് ശേഷം, കഴിഞ്ഞ മാസം, ഫോര്ഡ് ഇന്ത്യയിലെ എല്ലാ നിര്മ്മാണ പ്രവര്ത്തനങ്ങളും നിര്ത്തുമെന്ന് പ്രഖ്യാപിച്ചു. ഇന്ത്യയില് എത്തുന്ന ആദ്യ വിദേശ കാര് നിര്മ്മാതാക്കളില് ഒരാളായിട്ടും, ഫോര്ഡ് രാജ്യത്ത് തങ്ങളുടെ വ്യക്തിമുദ്ര പതിപ്പിക്കാന് കഴിഞ്ഞില്ല. കഴിഞ്ഞ മാസം ഫോര്ഡ് ഇന്ത്യന് വിപണിയില് നിന്ന് പുറത്തുകടക്കുമെന്ന് പ്രഖ്യാപിച്ചെങ്കിലും ഉത്പാദനം ചെറിയ തോതില് തുടര്ന്നിരുന്നു. ലഭ്യമായ അല്ലെങ്കില് സംഭരിച്ചിരിക്കുന്ന ഭാഗങ്ങള് പാര്ട്സുകളുടെ സ്റ്റോക്ക് അവസാനിച്ചതോടെ സനന്ദ് പ്ലാന്റില് ഉല്പാദനവും അവസാനിച്ചിരിക്കുകയാണ്. ലേബര് ന്യൂസ് അനുസരിച്ച്, സനന്ദിലെ ഫോര്ഡ് ഇന്ത്യ പ്ലാന്റില് നിന്ന് അവസാന കാറും പുറത്തിറങ്ങിയിരിക്കുകയാണ്. പ്രാദേശികമായി അഞ്ച് മോഡലുകള് നിര്മ്മിച്ചിരുന്ന ഫോര്ഡ് മോട്ടോര് കമ്ബനിക്ക് പാസഞ്ചര് വാഹന വിഭാഗത്തില് 1.7 ശതമാനം വിപണി വിഹിതം മാത്രമേ ഉണ്ടായിരുന്നുള്ളൂ.ഇക്കോസ്പോര്ട്ട്, ഫിഗോ, ഫ്രീസ്റ്റൈല്, എന്ഡവര്, ആസ്പയര് എന്നിവയാണ് ഈ അഞ്ച് കാറുകള്. ഇവയില്, ഇക്കോസ്പോര്ട്ട് ഇന്ത്യയില് ഏറ്റവും കൂടുതല് വിറ്റഴിക്കപ്പെടുന്ന മോഡലും ഇന്ത്യയില് നിന്ന് ഏറ്റവുമധികം കയറ്റുമതി ചെയ്ത കാറുമായിരുന്നു. പ്രസാദ്